गांव फतेहगढ़ में पुलिस पब्लिक मीटिंग में सुनी लोगों की समस्याएं
कुराली | गांवफतेहगढ़ में थाना कुराली प्रभारी सतनाम सिंह विर्क की देखरेख में पुलिस पब्लिक मीटिंग का आयोजन किया गया। इसमे विशेष तौर पर पहुंचे आईपीएस अधिकारी अखिल चौधरी (एसपी इंडस्ट्री) ने लोगों की समस्याओं को सुनने के पश्चात् उनका पुख्ता निदान करवाने का आश्वासन दिया। इस अवसर पर एसपी अखिल चौधरी का कहना था कि पुलिस अकेले क्राइम को खत्म नहीं कर सकती इसके लिए पब्लिक के सहयोग की आवश्यकता पड़ती है। इस लिए लोगों को जागरूक होने की ज़रूरत है जिससे क्राइम को आसानी से कंट्रोल किया जा सके। इस मौके पर लोगों के मन में उठी जिज्ञासाओं के जवाब भी अखिल चौधरी ने दिए। समाजसेवी सुखजिंदर सिंह मावी तथा थाना प्रभारी सतनाम सिंह विर्क ने एसपी अखिल चौधरी को सम्मानित किया। यहां सरपंच नरिंदर सिंह फतेहगढ़, पंच अमृतपाल सिंह, पूर्व सरपंच दरबारा सिंह, सुखप्रीत सिंह, हरसिमरन सिंह अन्य मौजूद थे।
hin_Deva hin_Deva